नई दिल्ली. आर्मी में सहायक सिस्टम का विरोध करने वाले और इसे लेकर हुए एक स्टिंग ऑपरेशन का हिस्सा रहे आर्मी जवान की संदिग्ध हालात में मौत हो गई। गनर रॉय मैथ्यू की बॉडी महाराष्ट्र के देवलाली कैंट के एक कमरे में फंदे से लटकी मिली। बता दें कि पिछले महीने मैथ्यू को एक न्यूज चैनल पर कुछ जवानों के साथ स्टिंग वीडियो में देखा गया था। इसमें वो लोग आर्मी ऑफिसर्स के कुत्ते घुमाते नजर आ रहे थे। इस स्टिंग में आर्मी में ब्रिटिश दौर से चले आ रहे सहायक सिस्टम पर सवाल उठाए गए थे। 3 दिन पहले हो चुकी थी मौत...
- न्यूज एजेंसी एएनअाई के मुताबिक, जवान की पत्नी फिनी ने मीडिया को बताया कि 25 फरवरी को मैथ्यू ने उन्हें फोन किया था। वे रो रहे थे। वे कह रहे थे कि न्यूज चैनलों ने मेरी फोटोज दिखा दीं। मैंने उनसे कहा कि चिंता मत कीजिए, सब ठीक हो जाएगा। इसके बाद मैंने दोबारा उनसे बात करने की कोशिश की लेकिन फोन स्विच ऑफ था। मैं जानता चाहती हूं कि मेरे पति के साथ क्या हुआ?
- मैथ्यू ने अपने परिवार को फोन करने के बाद कहा था कि स्टिंग ऑपरेशन टीवी चैनलों पर आने के बाद उन्हें जान का खतरा महसूस हो रहा है।
- डॉक्टरों के मुताबिक, 33 साल के मैथ्यू की मौत 3 दिन पहले हो चुकी थी, उनका शरीर सड़ गया था।
- बताया जाता है कि वीडियो सामने आने के बाद से मैथ्यू काफी दबाव में थे। 25 फरवरी को अपनी आर्टिलरी से भाग गए थे और तभी से उनका कुछ पता नहीं था।
- उधर, सेना का कहना है कि वो बिना बताए ड्यूटी से गायब थे।
- मैथ्यू केरल के कोल्लम जिले के रहने वाले थे। वे सेना में 13 साल से नौकरी कर रहे थे। नासिक में 214 रॉकेट रेजीमेंट में बतौर गनर तैनात थे।
पिता ने कहा- मैं जानना चाहता हूं कि बेटे के साथ क्या हुआ?
- मैथ्यू के पिता ने कहा, ''हमारे पास न तो पैसा है, न राजनीतिक पहुंच है। कोई ऐसा नहीं है जो हमारी मदद कर सके। मैं जानना चाहता हूं कि आखिर मेरे बेटे के साथ क्या हुआ?''
क्या था स्टिंग में?
- एक न्यूज वेबसाइट के स्टिंग में अधिकारियों के बच्चों को स्कूल ले जाते और उनके कुत्तों को टहलाते आर्मी जवानों का वीडियो शूट किया गया था।
- स्टिंग ऑपरेशन आने के बाद मैथ्यू पर आर्मी का इंटरनल इन्वेस्टिगेशन चल रहा था। हालांकि, आर्मी इससे इनकार कर रही है।
- पुलिस के एक सोर्स के मुताबिक, "जांच इस बात की हो रही थी कि एक कर्नल रैंक के ऑफिसर के साथ सहायक के रूप में पोस्टेड मैथ्यू का वीडियो आने के बाद कहीं उसे परेशान तो नहीं किया जा रहा था।"
- बता दें कि यह वीडियो सोशल मीडिया पर वायरल हो गया था। इसके बाद मैथ्यू से कई ऑफिसर्स ने पूछताछ की थी।
अार्मी ने क्या कहा?
- इस विवाद पर आर्मी ने बयान जारी कर कहा कि जांच में खुलासा हुआ है कि यह सुसाइड मीडिया की तरफ से शुरू हुए इवेंट्स का नतीजा हो सकता है। मीडिया ने जवान की वीडियोग्राफी की थी जिसमें उससे सहायकों की ड्यूटी के बारे में सवाल पूछे गए थे।
- आर्मी ने कहा कि उस वक्त वह जवान इस बात से अनजान था कि उसकी वीडियोग्राफी की जा रही है। हो सकता है कि सीनियर्स के सामने अपना गलत इम्प्रेशन चले जाने के मलाल के चलते वह ऐसा कदम उठाने को मजबूर हुआ हो। वीडियो क्लिपिंग में जवानों की आइडेंटिटी नहीं बताई गई थी। इस वजह से मैथ्यू के खिलाफ जांच करने का कोई सवाल ही नहीं था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva